CELEX: 32010R0508
Language: lv
Date: 2010-06-14 00:00:00
Title: Komisijas Regula (ES) Nr. 508/2010 ( 2010. gada 14. jūnijs ), ar ko nosaka aizliegumu ar riņķvadu zvejojošiem kuģiem, kuri peld ar Spānijas karogu, zvejot zilās tunzivis Atlantijas okeānā uz austrumiem no 45° rietumu garuma un Vidusjūrā

15.6.2010   
            
            
               LV
            
            
               Eiropas Savienības Oficiālais Vēstnesis
            
            
               L 149/7
            
         KOMISIJAS REGULA (ES) Nr. 508/2010
   (2010. gada 14. jūnijs),
   ar ko nosaka aizliegumu ar riņķvadu zvejojošiem kuģiem, kuri peld ar Spānijas karogu, zvejot zilās tunzivis Atlantijas okeānā uz austrumiem no 45° rietumu garuma un Vidusjūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem (1), un jo īpaši tās 36. panta 2. punktu,
   tā kā:
   
               (1)
            
            
               Padomes 2010. gada 14. janvāra Regulā (ES) Nr. 53/2010, ar ko 2010. gadam nosaka konkrētu zivju krājumu un zivju krājumu grupu zvejas iespējas un ar tām saistītus nosacījumus, kuri piemērojami ES ūdeņos un — attiecībā uz ES kuģiem — ūdeņos, kur nepieciešami nozvejas limiti (2), ir noteiktas kvotas 2010. gadam.
            
         
               (2)
            
            
               Saskaņā ar Komisijas rīcībā esošo informāciju ar riņķvadu zvejojoši kuģi, kas peld ar šīs regulas pielikumā minētās dalībvalsts karogu vai ir reģistrēti šajā dalībvalstī, ar nozveju no pielikumā norādītā krājuma ir pilnībā apguvuši kvotu, kas tiem iedalīta 2010. gadam.
            
         
               (3)
            
            
               Tāpēc jāaizliedz ar šo krājumu saistītas zvejas darbības, ko veic ar riņķvadu zvejojoši kuģi, kuri peld ar minētās dalībvalsts karogu vai ir reģistrēti minētajā dalībvalstī,
            
         IR PIEŅĒMUSI ŠO REGULU.
   1. pants
   Kvotas pilnīga apguve
   Nozvejas kvotu 2010. gadam, kura šīs regulas pielikumā minētās dalībvalsts kuģiem, kas zvejo ar riņķvadu, iedalīta pielikumā norādītajam krājumam, uzskata par pilnībā apgūtu no pielikumā noteiktās dienas.
   2. pants
   Aizliegumi
   Ar šīs regulas pielikumā norādīto krājumu saistītas zvejas darbības, ko veic ar riņķvadu zvejojoši kuģi, kuri peld ar pielikumā minētās dalībvalsts karogu vai ir reģistrēti šajā dalībvalstī, ir aizliegtas no pielikumā noteiktās dienas. Konkrēti, no minētās dienas ir aizliegts paturēt uz kuģa, ievietot sprostos nobarošanai vai audzēšanai, pārkraut citā kuģī, pārvietot vai izkraut zivis, ko minētie kuģi nozvejojuši no šā krājuma.
   3. pants
   Stāšanās spēkā
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 14. jūnijā
      
         
            Komisijas vārdā,
         
            priekšsēdētāja vārdā –
         
            Jūrlietu un zivsaimniecības ģenerāldirektors
         
         Fokion FOTIADIS
      
   
   
      (1)  OV L 343, 22.12.2009., 1. lpp.
   
      (2)  OV L 21, 26.1.2010., 1. lpp.
   
      PIELIKUMS
      
                  Dalībvalsts
               
               
                  Spānija
               
            
                  Krājums
               
               
                  BFT/AE045W
               
            
                  Zvejas rīks
               
               
                  Riņķvads (PS)
               
            
                  Suga
               
               
                  Zilā tunzivs (Thunnus thynnus)
               
            
                  Zona
               
               
                  Atlantijas okeāns uz austrumiem no 45° rietumu garuma un Vidusjūra
               
            
                  Datums
               
               
                  10.6.2010.